Ένα εντυπωσιακό δώρο μαθαίνουμε πως θα γίνει - με απόφαση του προέδρου της Βουλής, Κώστα Τασούλα, - στους βουλευτές και ευρωβουλευτές, καθώς και στους διαπιστευμένους κοινοβουλευτικούς συντάκτες, αφού θα μπορούν να προμηθευτούν νέο τηλεπικοινωνιακό υλικό και εξοπλισμός πληροφορικής για την αποτελεσματικότερη άσκηση των καθηκόντων τους.Σύμφωνα με το Secret της εφημερίδας Παραπολιτικά, οι βουλευτές, ευρωβουλευτές αλλά και οι διαπιστευμένοι κοινοβουλευτικοί συντάκτες μπορούν να αγοράσουν είτε επιτραπέζιο είτε φορητό ηλεκτρονικό υπολογιστή, είτε επιτραπέζιο είτε φορητό εκτυπωτή, πολυμηχάνημα (σαρωτή, φωτοαντιγραφικό, εκτυπωτή) ή και σαρωτή ή tablet.Το ανώτατο ποσό για αυτόν τον εξοπλισμό, μάλιστα, καθορίστηκε στα 1.500 ευρώ για τον καθένα. Οχι και άσχημα...